סטלה בליץ-אחסטריבה

סטלה (אסטלה) בליץ-אחסטריבה (בהולנדית: Stella Blits-Agstribbe;  6 באפריל 1909 – 17 בספטמבר 1943) הייתה מתעמלת אולימפית הולנדית יהודיה, זוכת מדליית הזהב הקבוצתית בהתעמלות נשים באולימפיאדת אמסטרדם, שנרצחה ב.

קורות חיים 
בליץ-אחסטריבה נולדה באמסטרדם ב-1909. היא הייתה חברה בנבחרת ההולנדית להתעמלות נשים, שזכתה במדליית הזהב האולימפית באולימפיאדת אמסטרדם, במדליית כסף זכתה נבחרת איטליה ובמדליית ארד נבחרת בריטניה. הנבחרת כללה 5 נשים יהודיות (אנה דרזדן-פולק, הלנה קלוט-נורדהיים, יודיק טיימנס-סימונס ואלקה דה לוי), ואף המאמן חריט קלירקופר היה יהודי. אולימפיאדת אמסטרדם הייתה הראשונה בה נכלל מקצוע התעמלות הנשים. התחרות הייתה לקבוצות, ומדליות אישיות לא חולקו. בליץ-אחסטריבה זכתה במדליית הזהב ביחד עם קבוצתה.

אחסטריבה נישאה לסמואל בליץ שהתעמל יחד אתה במועדון הספורט "באטו". סמואל עבד כחרט יהלומים ונולדו להם שני ילדים, נני (1937) ואלפרד (1940). בסוף יולי 1943 נעצרה עם משפחתה באמסטרדם ונאסרה בפוכט. לאחר כחמישה שבועות הועברה המשפחה לווסטרבורק. ב-14 בספטמבר 1943 גורשה לאושוויץ, שם נרצחה עם ילדיה בהגיעה למחנה. שמואל עבר את הסלקציה, אך נרצח באפריל 1944.

מבין חמש החברות היהודיות בנבחרת התעמלות הנשים של הולנד, נספו שלוש מתעמלות נוספות (דרזדן-פולק, קלוט-נורדהיים ותמנס-סימונס), וכן המאמן קלירקופר בסוביבור. רק אחת, דה לוי שרדה את השואה. בשנת 1997 הונצחו בנות הנבחרת, ומאמנן קלירקופר, ביד לאיש הספורט היהודי, במכון וינגייט.

קישורים חיצוניים

 , המתעמלת סטלה בליץ-אחסטריבה בתרגיל על המקבילית בתחרות באמסטרדם, דצמבר 1932
 דף זיכרון לזכר בליץ-אחסטריבה ומשפחתה באתר ההנצחה ליהודי הולנד.
 דף הנצחה ליהודיות מבין נבחרת המתעמלות ההולנדית ב-1928 ביד לאיש הספורט היהודי.
 סטלה בליץ-אחסטריבה באתר יד ושם

ספורטאים יהודים הולנדים
מתעמלות יהודיות
אלופים אולימפיים יהודים
ספורטאיות אולימפיות יהודיות
יהודים בשואה: הולנד
אסירים במחנה וסטרבורק
ספורטאים שנספו במחנה ההשמדה אושוויץ
מתעמלות באולימפיאדת אמסטרדם (1928)
משתתפים יהודים באולימפיאדת אמסטרדם (1928)
חברי היכל התהילה של הספורטאים היהודים: הולנדים
אלופות אולימפיות הולנדיות: התעמלות
ילידות 1909
הולנדים שנולדו ב-1909
הולנדיות שנפטרו ב-1943
הולנדים שנפטרו ב-1943